Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 3376

(2) A Bizottság az említett határidő lejárta előtt megállapítja a Közösségben beszerzett azon áruk Közösségen belüli kereskedelmére alkalmazandó rendelkezéseket, amelyek gyártása során a következőket építették be: – olyan termékeket, amelyekre nem vetették ki azokat a vámokat vagy azokkal azonos hatású díjakat, amelyeket az eredeti összetételű Közösségben vagy egy új tagállamban e termékekre alkalmazni kellett; illetve olyan termékeket, amelyek tekintetében az ilyen vámokat vagy díjakat teljes egészében vagy részben visszatérítették; – olyan mezőgazdasági termékeket, amelyek nem felelnek meg az eredeti összetételű Közösségben vagy egy új tagállamban az áruk szabad mozgására vonatkozóan előírt feltételeknek. E rendelkezések elfogadása során a Bizottság figyelembe veszi az ezen okmányban megállapított, az eredeti összetételű Közösség és az új tagállamok közötti vámok, illetve az új tagállamok egymás közötti vámjai eltörlésére vonatkozó, és a közös vámtarifa új tagállamok részéről történő fokozatos bevezetésére vonatkozó szabályokat, valamint a közös agrárpolitikával kapcsolatos rendelkezéseket.

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes